**Sezona noslēgsies ar Latvijas čempionātu**

8. un 9. martā Siguldas Bobsleja un kamaniņu trasē tiks aizvadītas sezonas pēdējās sacensības un noskaidroti 2019. gada Latvijas čempioni kamaniņu sportā. Sacensībām pieteikti 85 sportisti. 8. martā paredzēti oficiālie treniņbraucieni, savukārt godalgas tiks sadalītas 9. martā.

Pirms gada olimpisko sezonu ar uzvaru Latvijas čempionātā noslēdza Elīza Cauce, Artūrs Dārznieks un Andris Šics/Juris Šics, kuri sacensībās startēs arī šogad.

Pieaugušo konkurencē uz starta stāsies visi Latvijas labākie kamaniņu braucēji. Vīru konkurencē par godalgām cīnīsies četri sportisti – Inārs Kivlenieks, Kristers Aparjods, Artūrs Dārznieks un Riks Kristens Rozītis.

Divvietīgo ekipāžu grupā brāļiem Andrim un Jurim Šiciem, Oskaram Gudramovičam/Pēterim Kalniņam un Kristenam Putinam/Imantam Marcinkēvičam konkurenci sastādīs arī juniori Mārtiņš Bots/Roberts Plūme.

Starp dāmām Elīza Cauce, Ulla Zirne un Kendija Aparjode sacentīsies arī ar Sigitu Bērziņu, Elīnu Ievu Vītolu, Andu Upīti un Arinu Cicjuru.

**Sacensību programma:**

**08.03.2019.**

15.00 2 treniņbraucieni – Vīrieši, Divvietīgās ekipāžas, Sievietes, Juniores, Jaunieši „A”

16.10 2 treniņbraucieni – Jaunietes „A”, Jaunieši „B”, Divvietīgās ekipāžas – Juniori

17.00 2 treniņbraucieni – Jaunietes „B”, Jaunietes „C”

18.00 2 treniņbraucieni – Jaunieši „C”, Divvietīgās ekipāžas – Jaunieši „A”, Divvietīgās

ekipāžas – Jaunietes „A”

19.00 Izloze (Finiša ēkas sekretariātā)

**09.03.2019.**

08.00 2 Sacensību braucieni - Vīrieši, Divvietīgās ekipāžas, Sievietes, Juniores, Jaunieši

„A”

09.10 2 Sacensību braucieni - Jaunietes „A”, Jaunieši „B”, Divvietīgās ekipāžas – Juniori

10.00 2 Sacensību braucieni - Jaunietes „B”, Jaunietes „C”

11.00 2 Sacensību braucieni - Jaunieši „C”, Divvietīgās ekipāžas – Jaunieši „A”

Divvietīgās ekipāžās – Jaunietes „A”

12.00 Apbalvošana (Finiša ēkas preses konferenču telpā)